Nasibu Abdul Juma Issaack (maarufu kwa jina la kisanii kama Diamond Platnumz; majina mengine ya kisanii yalikuwa Chibu, Simba ama Dangote; alizaliwa Dar es Salaam, Tanzania, 2 Oktoba 1989) ni mwimbaji wa nyimbo za Bongo Fleva na dansa kutoka nchini Tanzania. Ni mwimbaji na mtunzi wa muziki wa Kitanzania ambaye ana uwezo mkubwa wa kiushindani zaidi ya wasanii wa mataifa mengine. Hivyo ana mashabiki wengi ndani na nje ya Tanzania. Inasemekana kuwa msanii wa Mashariki na Kati mwa Afrika anayependwa na kupambwa kwa sasa. Amekuwa na nyimbo nyingi zikiwa ni pamoja na "Number One" ambao aliuimba na mwimbaji tokea nchini Nigeria maarufu kama Davido. Nasibu Juma alishinda tuzo nyingi katika Channel O na Hip-hop Music Awards. Pia alifanya kazi katika Mkutano Mkuu wa Ndugu Afrika Mei 2012. Inaaminika kuwa ni msanii anayelipwa kutumbuiza kwenye tamasha kutoka nchini Tanzania kwa bei ya juu kabisa na makampuni ya simu ya mkononi mwaka 2013, pamoja na kuwa kati ya wasanii wanaopata kipato cha juu zaidi katika sekta ya muziki Afrika Mashariki. Aidha msanii huyu amekuwa hasimu mkubwa wa kimuziki na msanii Alikiba ijapokuwa wote wawili wamekuwa wakikataa uhasama baina yao wakihamishia tuhuma hizo kwa mashabiki.